Naturwisseschaftlich gsähe isch au de Mensch als Dier z'betrachte. D'Verhaldensbiologi het zaigt, dass komplexer ufbauti Dierer au komplizierteri Verhaldensmuster un gwissi Zaichesysteme benutze (Diersproch). Au zue abstraktem Denke zaige sich näben em Mensch ainigi Dierarte zumindist in Asätze fähig. Usser em Mensch sind allerdings kai Dierarte bechannt, wo in de Lage sin, hochentwickelti Kulture hervorzubringe, gschwaige denn, dert ani z'go. Die in de maiste Sproche yblich Underschidig zwische Mensch un Dier isch wisseschaftlich gsähe aber nit haldbar. Zum Verhältnis vum Mensch zue de andere Diere ("Mensch-Dier-Verhäldnis") lueg au Philosophischi Anthropologi.